http___magnifikat.hr_u-fatimi-prije-100-godina-ja-sam-gospa-od-krunice__1.xml
1.1 2.1 2.2 2.3 2.4 3.1 4.1 5.1 6.1 7.1
Vatican - 2 Euro, Fatima, 2017 (BU in capsule) The Philatelic and Numismatic Office of the Vatican celebrates the centenary of the Marian apparitions near Aljustrel, a community close to the small town of Fatima in Portugal, as witnessed by three young shepherds: 10 year old Lucia dos Santos and her cousins Francesco and Giacinta Marto, 9 and 7 years old respectively. One day while they were playing in the field of Cova da Iria where they would bring their sheep to graze, there appeared "a beautiful Lady radiating a bright light" who introduced herself as Our Lady of the Rosary. After the first apparition, the lady exhorted the three children to return to the same place on the 13th day of the following month, and also for five more encounters, from 13 May to 13 October, when she revealed a series of historical events that would have happened in the following years. In 1930 the Catholic Church recognized the supernatural nature of the apparitions, authorizing devotion and the construction of a shrine in Fatima, which Pope Francis visited from 12 to 13 May 2017. Basic features 2 EURO COLLECTION Issue year: 2017 Face Value: 2 Euro Quality: BU
1.1 3.1 3.2 4.1 4.2 4.3 4.4 5.1 5.2 6.1 6.2 6.3 7.1 7.2 7.3 7.4 7.5 8.1 8.2 8.3 8.4 8.5 9.1 9.2 9.3 9.4 9.5 10.1 10.2 10.3 11.1 11.2 12.1 12.2 12.3 12.4 13.1
U zadnjem ukazanju (13.10.) djeci u Fatimi Gospa im govori svoj ime: “Ja sam Gospa od svete krunice” Proljetni nedjeljni dan 13. svibnja 1917. u dolini Cova da Iria u gradiću Fatimi u Portugalu djeca Lucija dos Santos (10), Franjo (9) i Jacinta Marto (7) provodila su kao i obično. Nakon jutarnje mise čuvali su stada, igrali se i oko podneva molili krunicu… Tada se dogodilo ono što će promijeniti njihove živote, a unijeti nadu među ljude. Naime, nakon što su završili s molitvom, ugledali su bljesak, a u njem Gospu! Sjajila je poput sunca, a u ruci držala bijelu krunicu. Ukazala im se ukupno šest puta (od svibnja do listopada 1917.) Gospina ukazanja dogodila su se u jeku Prvoga svjetskoga rata, u razdoblju političke krize kada su u Portugalu na vlast došli neprijatelji kršćanstva. Počeli su progoniti Crkvu, zabranili su euharistiju, oduzeli i opljačkali crkvena dobra te je zemljom zavladala bijeda. Zato je u svojim ukazanjima Gospa djecu pozivala i poticala na molitvu za mir, osobito krunice, te žrtvu za obraćenje grješnika i cijeloga svijeta. Djeci je otkrila mnoge vjerske istine, naučila ih nove molitve, ali i najavila buduće događaje koji se nazivaju tzv. Fatimskom tajnom. Istinitost viđenja Gospa je obećala potvrditi čudom koje se dogodilo u posljednjem ukazanju, kojemu je svjedočilo više od 50.000 ljudi. Premda je dotad padala kiša, odjednom se pojavilo sunce koje je izgledalo kao okrugla srebrna ploča. Bez teškoća se moglo gledati u njega, kako pleše poput kakva plamena kotača te se činilo da će pasti na zemlju. Prelijevali su se svjetlucavi tonovi i mnogo raznih boja. Trajalo je to otprilike deset minuta i vidjelo se s 40 km udaljenosti! Fatimski vidioci već od najranijega djetinjstva bili su pravi vjernici, koji su redovito molili i rado dijelili sa siromašnima. Brat i sestra Franjo i Jacinta nisu poživjeli dugo, kao što im je to sama Gospa u ukazanjima rekla. Franjo je poživio još samo dvije godine i umro 1919. od španjolske gripe, a Jacinta je preminula 1920. Svoja trpljenja rado su prikazivali za obraćenje grješnika. Papa Ivan Pavao II. oboje ih je 2000. godine proglasio najmlađim blaženicima nemučenicima u povijesti Crkve. Lucija je nakon završene srednje škole otišla u samostan. Kako je težila strožem redovničkom redu, pristupila je u karmelićanski samostan sv. Terezije. Ondje je ostala sve do smrti 2005. godine. Samo tri godine nakon njezine smrti Papa je dopustio otvaranje biskupijskoga postupka za proglašenje blaženom. U posljednjem se viđenju Gospa predstavila kao Kraljica Krunice te je zatražila da joj se u čast ondje sagradi kapelica. Kapela Ukazanja gradi se već 1919. godine, a gradnja bazilike započinje 1928. Crkva je 1930. potvrdila da su ukazanja u Fatimi vjerodostojna i da se dopušta štovanje Gospe, koja je prema imenu grada nazvana Gospom Fatimskom. Otada je gradić Fatima (koji je ime dobio prema legendi o Fatimi, lijepoj kćeri arapskoga kneza, koja je u 12. st. iz ljubavi prema kršćanskom vitezu prešla na kršćanstvo) postao najvažnije hodočasničko središte u Portugalu i jedno od najvažnijih marijanskih svetišta Rimokatoličke Crkve u svijetu. Godišnje se ondje okupi oko četiri milijuna hodočasnika. Papa Pio XII. posvetio je 1942. godine – u vrijeme stravičnih razaranja Drugoga svjetskoga rata – cijeli svijet Srcu Marijinu. Bilo je to na 25. obljetnicu ukazanja u Fatimi. Od tada se Gospa Fatimska počinje još izravnije i snažnije častiti, a poseban su pečat pobožnosti dali i pape Pavao VI. i Ivan Pavao II., koji su hodočastili u Fatimu. Prvi 1967., na 50. obljetnicu ukazanja, a drugi 13. svibnja 1982. godine, na prvu godišnjicu atentata koji je preživio. Izvor: Glas Koncila